|  |  |  |
| --- | --- | --- |
| **MINISTERUL FINANŢELOR**  **AL REPUBLICII MOLDOVA** | i_gerb_big | **МИНИСТЕРСТВО ФИНАНСОВ**  **РЕСПУБЛИКИ МОЛДОВА** |

**ORDIN**

“ \_\_\_ ” \_\_\_\_\_\_\_\_\_\_\_\_\_\_\_\_\_\_\_2020 or.Chişinău Nr.\_\_\_\_\_\_\_\_\_\_\_\_\_\_\_

**Cu privire la aprobarea Recomandărilor**

**metodice privind implementarea**

**modificărilor la Ordinul ministrului**

**finanțelor nr.118/2013, aprobate prin**

**Ordinul ministrului finanțelor nr.48/2019**

În temeiul art.8 alin.(1) lit.b) din Legea contabilităţii şi raportării financiare nr.287/2017 (publicată în Monitorul Oficial al Republicii Moldova, 2018, nr.1-6, art.22) şi întru asigurarea metodologică a entităților în contextul implementării modificărilor la Standardele Naționale de Contabilitate,

**ORDON:**

1. Se aprobă Recomandările metodice privind implementarea modificărilor la Standardele Naționale de Contabilitate, aprobate prin ordinul ministrului finanțelor nr.118/2013, conform anexei.

2. Prezentul ordin intră în vigoare la data publicării în Monitorul Oficial al Republicii Moldova.

**Viceprim-ministru,**

**Ministru al Finanțelor Serghei Pușcuța**

Anexă

la ordinul ministrului finanțelor

nr.\_\_\_\_ din \_\_\_\_\_\_\_\_ 20\_\_

**Recomandări metodice privind implementarea modificărilor la**

**Ordinul ministrului finanțelor nr.118/2013,**

**aprobate prin Ordinul ministrului finanțelor nr.48/2019**

1. Prevederile Recomandărilor metodice privind implementarea modificărilor la Standardele Naționale de Contabilitate, aprobate prin ordinul nr.118/2013 se aplică după întocmirea situațiilor financiare și reformarea bilanțului pe anul 2019.
2. Diferențele aferente implementării modificărilor și complectărilor la Standardele Naționale de Contabilitate se contabilizează în contul *335 ”Rezultat din tranziţia la noile reglementări contabile”,* cu întocmirea înregistrărilor contabile conform situației din 01 ianuarie 2020.
3. La implementarea modificărilor la Standardele Naționale de Contabilitate se vor:
4. exclude elementele contabile, care nu corespund criteriilor de recunoaștere prevăzute în Standardele Naționale de Contabilitate: capitalul suplimentar negativ se decontează în contul *335 ”Rezultat din tranziţia la noile reglementări contabile”,* iar cel pozitiv - în contul *317 ”Prime de capital”;*
5. reclasifică elementele contabile, care nu corespund criteriilor de clasificare prevăzute în Standardele Naționale de Contabilitate:

* soldul creanțelor ale părților afiliate pe termen lung înregistrat în contul *161 ”Creanțe pe termen lung”* se va transfera în contul *162 ”Creanțe ale părților afiliate pe termen lung”;*
* soldul avansurilor acordate pe termen lung înregistrat în contul *162 ”Avansuri acordate pe termen lung”* se va transfera în contul *163 ”Avansuri acordate pe termen lung”;*
* soldul datoriilor pe termen lung privind leasingul financiar înregistrat în contul *413 ”Datorii pe termen lung privind leasingul financiar”* se va transfera în contul *421 ”Datorii comerciale pe termen lung”;*
* soldul datoriilor preliminate privind leasingul financiar înregistrat în contul *541 ”Datorii preliminate”* se va transfera în contul *521 ”Datorii comerciale curente”;*
* surplusul de reevaluare înregistrat în contul *343 ”Alte elemnete de capital propriu”* se va transfera în contul *343 ”Rezerve din reevaluare”;*

1. derecunoaște activele și datoriile amânate privind impozitul pe venit înregistrate în conturile *172 ”Alte active imobilizate”, 428 ”Alte datorii pe termen lung”* și se vor deconta la contul *335 ”Rezultat din tranziţia la noile reglementări contabile”.*
2. Elementele contabile recunoscute pînă la intrarea în vigoare a modificărilor la Standardele Naționale de Contabilitate aprobate prin ordinul ministrului finanțelor nr.48/2019 se vor contabiliza conform regulilor în vigoare la situația din 31 decembrie 2019 (de exemplu uzura obiectelor de mică valoare și scurtă durată în mărime de 50% din valoarea acestora transmise în exploatare, valoarea contabilă a anvelopelor și acumulatoarelor procurate separat de mijloacele de transport aferentă parcursului efectiv/duratei de exploatare rămasă, cheltuielile anticipate aferente întreținerii, asistenței tehnice și reparației imobilizărilor corporale suportate pentru menținerea în stare funcțională etc.).